ai4bharat/Pralekha huggingface dataset:
സ്ഥിതിവിവര, പദ്ധതി നിര്വഹണ മന്ത്രാലയം
ജൂൺ 29 സ്റ്റാറ്റിസ്റ്റിക്സ് ദിനമായി ആഘോഷിക്കുന്നു.
(ന്യൂ ഡൽഹി :ജൂൺ 28 ,2022
അന്തരിച്ച പ്രൊഫസർ പ്രശാന്ത ചന്ദ്ര മഹലനോബിസിന്റെ ജന്മദിനം പ്രമാണിച്ച് 2007 മുതൽ എല്ലാ വർഷവും ജൂൺ 29-ന് ഇന്ത്യാ ഗവൺമെന്റ് സ്റ്റാറ്റിസ്റ്റിക്സ് ദിനമായി ആഘോഷിച്ചു വരുന്നു. 2022 ലെ സ്റ്റാറ്റിസ്റ്റിക്സ് ദിനത്തിനായി തിരഞ്ഞെടുത്തിരിക്കുന്ന വിഷയം 'ഡാറ്റ ,സുസ്ഥിര വികസനത്തിനായി ' എന്നതാണ്. , ഗവൺമെന്റിന്റെ സംരംഭമായ ആസാദി കാ അമൃത് മഹോത്സവത്തിന്റെ  ഭാഗമായി 2022 ജൂൺ 27 മുതൽ 2022 ജൂലൈ 3 വരെ മന്ത്രാലയത്തിൽ ഒരാഴ്ച നീണ്ടുനിൽക്കുന്ന ആഘാഷങ്ങളാണ് സ്റ്റാറ്റിസ്റ്റിക്സ് ദിനവുമായി ബന്ധപ്പെട്ട് സംഘടിപ്പിച്ചിട്ടുള്ളത്
2022 ജൂൺ 29-ന് ന്യൂ ഡൽഹിയിലെ NDMC കൺവെൻഷൻ സെന്ററിൽ ഹൈബ്രിഡ് മോഡിലുള്ള  ചടങ്ങായിട്ടാണ് പരിപാടി നടക്കുന്നത് . , സ്റ്റാറ്റിസ്റ്റിക്സ് ആൻഡ് പ്രോഗ്രാം ഇംപ്ലിമെന്റേഷൻ മന്ത്രാലയത്തിന്റെ സഹ മന്ത്രിറാവു ഇന്ദർജിത് സിംഗ്, ആസൂത്രണ , കോർപ്പറേറ്റ് കാര്യ മന്ത്രാലയത്തിലെ സഹമന്ത്രി എന്നിവർ പരിപാടിയുടെ മുഖ്യാതിഥികളായി ചടങ്ങിൽ പങ്കെടുക്കും. കേന്ദ്ര/സംസ്ഥാന സർക്കാരുകളിലെ മുതിർന്ന ഉദ്യോഗസ്ഥർ, അന്താരാഷ്ട്ര രംഗത്തെ പ്രമുഖർ തുടങ്ങിയവർ പരിപാടിയിൽ പങ്കെടുക്കുമെന്ന് പ്രതീക്ഷിക്കുന്നു.മന്ത്രാലയത്തിന്റെ സോഷ്യൽ മീഡിയ ഹാൻഡിലുകളിലൂടെ പരിപാടിയുടെ വെബ്-കാസ്റ്റ്/ലൈവ് സ്ട്രീം നടത്താനും ഉദ്ദേശിക്കുന്നുണ്ട് .
പ്രധാനമന്ത്രിയുടെ ഓഫീസ്
ഛത്തീസ്ഗഡിൽ നിന്നുള്ള കലാകാരൻ ശ്രാവൺ കുമാർ ശർമ്മയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഛത്തീസ്ഗഡിൽ നിന്നുള്ള കലാകാരനായ ശ്രീ ശ്രാവൺ കുമാർ ശർമ്മയുമായി ന്യൂഡൽഹിയിലെ വസതിയിൽ കൂടിക്കാഴ്ച നടത്തി.
പ്രധാനമന്ത്രിയുടെ ചിത്രമാണ് ചിത്രകാരൻ അദ്ദേഹത്തിന് സമ്മാനിച്ചത്.
പ്രധാനമന്ത്രി ട്വീറ്റ് ചെയ്തു;
"ഛത്തീസ്ഗഡിൽ നിന്നുള്ള പ്രതിഭാധനനായ ഒരു കലാകാരനെ ശ്രീ ശ്രാവൺ കുമാർ ശർമ്മയെ കണ്ടുമുട്ടി. വർഷങ്ങളായി അദ്ദേഹം ചിത്രം വരയ്ക്കുന്നു . ഗോത്രകലയിൽ വളരെയധികം അഭിനിവേശമുണ്ട്."
--ND--
Met a talented artist from Chhattisgarh Shri Shravan Kumar Sharma. He has been painting for years and is very passionate about tribal art. pic.twitter.com/Rgx3IqZWQ3
— Narendra Modi  January 5, 2023
പ്രത്യേക സേവനങ്ങളും ഫീച്ചറുകളും
'"സ്വച്ഛ് സാഗർ, സുരക്ഷിത് സാഗർ" പരിപാടി മത്സ്യത്തൊഴിലാളികളുടെ ഉപജീവനവും മത്സ്യസമ്പത്തിന്റെ സംരക്ഷണവും ഉറപ്പാക്കുന്നു: കേന്ദ്രമന്ത്രി വി മുരളീധരൻ
കേന്ദ്ര ഗവണ്മെന്റിന്റെ 75 ദിവസം നീണ്ടുനിൽക്കുന്ന '"സ്വച്ഛ് സാഗർ, സുരക്ഷിത് സാഗർ" പരിപാടി ജനപങ്കാളിത്തത്തിലൂടെ മത്സ്യത്തൊഴിലാളികളുടെ ഉപജീവനവും മത്സ്യസമ്പത്തിന്റെ സംരക്ഷണവും ഉറപ്പാക്കുന്നുവെന്ന് വിദേശകാര്യ, പാർലമെന്ററി കാര്യ മന്ത്രി ശ്രീ വി മുരളീധരൻ പറഞ്ഞു. അന്താരാഷ്ട്ര തീര ശുചീകരണ ദിനത്തിന്റെ ഭാഗമായി തിരുവനന്തപുരത്തെ കോവളം ബീച്ചിൽ ശുചീകരണ പ്രവർത്തനങ്ങൾ ഉദ്ഘാടനം ചെയ്യുകയായിരുന്നു അദ്ദേഹം. കേന്ദ്ര ഭൗമശാസ്ത്ര മന്ത്രാലയത്തിന് കീഴിലുള്ള നാഷണൽ സെന്റർ ഫോർ എർത്ത് സയൻസ് സ്റ്റഡീസ്  ആണ് പരിപാടി സംഘടിപ്പിച്ചത്. '"സ്വച്ഛ് സാഗർ, സുരക്ഷിത് സാഗർ" പരിപാടിയുടെ ഭാഗമായ ഇന്ത്യൻ കോസ്റ്റ് ഗാർഡ്, എൻസിസി, എൻവൈകെ തുടങ്ങിയ സാമൂഹിക, വിദ്യാഭ്യാസ സ്ഥാപനങ്ങളുടെ ശ്രമങ്ങളെ മന്ത്രി അഭിനന്ദിച്ചു.
ഒറ്റത്തവണ മാത്രം ഉപയോഗിക്കുന്ന പ്ലാസ്റ്റിക്കുകൾ മൂലമുണ്ടാകുന്ന മലിനീകരണം ലഘൂകരിക്കാനുള്ള കേന്ദ്ര ഗവണ്മെന്റിന്റെ ശ്രമങ്ങളെ പിന്തുണക്കണമെന്ന് കേന്ദ്രമന്ത്രി ശ്രീ വി മുരളീധരൻ ജനങ്ങളോട്, പ്രത്യേകിച്ച് യുവജനങ്ങളോട് അഭ്യർത്ഥിച്ചു. എല്ലാവരും ഉത്തരവാദിത്തത്തോടെ ഉപഭോഗം ചെയ്യണമെന്നും മാലിന്യങ്ങൾ വേർതിരിച്ച് ഉത്തരവാദിത്തത്തോടെ സംസ്കരിക്കണമെന്നും അദ്ദേഹം പറഞ്ഞു.
എൻസിഇഎസ്എസ് ഡയറക്ടർ പ്രൊഫ ജ്യോതിരഞ്ജൻ എസ് റേ അധ്യക്ഷനായി. ഇന്ത്യൻ കോസ്റ്റ് ഗാർഡ് കമാൻഡന്റ് ജി ശ്രീകുമാർ മുഖ്യപ്രഭാഷണം നടത്തി. എൻസിഇഎസ്എസ് ശാസ്ത്രജ്ഞൻ ഡോ റെജി ശ്രീനിവാസ് സ്വാഗതം പറഞ്ഞു. കോവളം ടൂറിസം പ്രൊട്ടക്ഷൻ ആൻഡ് ഡെവലപ്മെന്റ് കൗൺസിൽ രക്ഷാധികാരി ടി എൻ സുരേഷ്, ശുചിത്വ മിഷൻ ജില്ലാ കോ-ഓർഡിനേറ്റർ ശ്രീ ഫൈസി എ തുടങ്ങിയവർ ചടങ്ങിൽ പങ്കെടുത്തു.
--NS--
(Visitor Counter : 41
പ്രധാനമന്ത്രിയുടെ ഓഫീസ്
ഭരണഘടനയുടെ 127 -ാം ഭേദഗതി ബിൽ ഇരുസഭകളിലും പാസാക്കിയതിനെ പ്രധാനമന്ത്രി അഭിനന്ദിച്ചു
ഭരണഘടനയുടെ 127 -ാം ഭേദഗതി ബിൽ ഇരുസഭകളിലും പാസായത് രാഷ്ട്രത്തിന്റെ ചരിത്രനിമിഷമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു: "ഭരണഘടനയുടെ 127 -ാംഭേദഗതി ബിൽ ഇരുസഭകളിലും സഭകളിലും പാസായത് നമ്മുടെ രാഷ്ട്രത്തിന് ഒരു ചരിത്രനിമിഷമാണ്. ഈ ബിൽ സാമൂഹിക ശാക്തീകരണം വർദ്ധിപ്പിക്കുന്നു. പാർശ്വവത്കരിക്കപ്പെട്ട വിഭാഗങ്ങൾക്ക് അന്തസ്സും അവസരവും നീതിയും ഉറപ്പുവരുത്തുന്നതിനുള്ള നമ്മുടെ സർക്കാരിന്റെ പ്രതിബദ്ധതയും ഇത് പ്രതിഫലിപ്പിക്കുന്നു.
(
പ്രധാനമന്ത്രിയുടെ ഓഫീസ്
മുന് പ്രധാനമന്ത്രി ഇന്ദിരാ ഗാന്ധിക്ക് അവരുടെ ജന്മവാര്ഷികത്തില് ശ്രദ്ധാഞ്ജലി അര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി മുന് പ്രധാനമന്ത്രി ശ്രീമതി ഇന്ദിരാ ഗാന്ധിക്ക് അവരുടെ ജന്മവാര്ഷികത്തില് ശ്രദ്ധാഞജലി അര്പ്പിച്ചു.
'മുന് പ്രധാനമന്ത്രി ശ്രീമതി ഇന്ദിരാ ഗാന്ധിക്ക് അവരുടെ ജന്മവാര്ഷികത്തില് ശ്രദ്ധാഞജലി അര്പ്പിക്കുന്നു', പ്രധാനമന്ത്രി പറഞ്ഞു.
ND MRD - 851
(
പ്രധാനമന്ത്രിയുടെ ഓഫീസ്
നാല്പത്തിയേഴാം ജി 7 ഉച്ച കോടിയിൽ പ്രധാനമന്ത്രി പങ്കെടുക്കും
ബ്രിട്ടീഷ് പ്രധാനമന്ത്രി ബോറിസ് ജോൺസന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി ജൂൺ 12, 13 തീയതികളിൽ നടക്കുന്ന ജി 7 ഉച്ചകോടിയുടെ ഔട്ട്റീച്ച് സെഷനുകളിൽ വെർച്വൽ ഫോർമാറ്റിൽ പങ്കെടുക്കും. നിലവിൽ ബ്രിട്ടനാണ് ജി 7 ന്റെ അധ്യക്ഷ പദവി വഹിക്കുന്നത് . ഓസ്ട്രേലിയ, റിപ്പബ്ലിക് ഓഫ് കൊറിയ, ദക്ഷിണാഫ്രിക്ക എന്നീ രാജ്യങ്ങളോടൊപ്പം ജി 7 ഉച്ചകോടിക്ക് അതിഥി രാജ്യങ്ങമായി ഇന്ത്യയെയും ക്ഷണിച്ചിരുന്നു ഹൈബ്രിഡ് രൂപത്തിലായിരിക്കും സമ്മേളനം ചേരുക.
‘ബിൽഡ് ബാക്ക് ബെറ്റർ’ ആണ് ഉച്ചകോടിയുടെ പ്രമേയം. ബ്രിട്ടൻ നാല് മുൻഗണനാ മേഖലകൾ നൽകിയിട്ടുണ്ട്. ഭാവിയിലെ പകർച്ചവ്യാധികൾക്കെതിരായ പ്രതിരോധം ശക്തിപ്പെടുത്തുന്നതിനിടയിൽ കൊറോണ വൈറസിൽ നിന്നുള്ള ആഗോള വീണ്ടെടുക്കലിന് നേതൃത്വം നൽകൽ ; സ്വതന്ത്രവും നീതിയുക്തവുമായ വ്യാപാരം നടത്തി ഭാവി അഭിവൃദ്ധി പ്രോത്സാഹിപ്പിക്കുക; കാലാവസ്ഥാ വ്യതിയാനത്തെ നേരിടുകയും ഭൂമിയുടെ ജൈവവൈവിധ്യത്തെ സംരക്ഷിക്കുകയും ചെയ്യുക; ഒപ്പം പങ്കിട്ട മൂല്യങ്ങൾക്കും , തുറന്ന സമൂഹങ്ങൾക്കും വേണ്ടി പോരാടുക എന്നതാണവ .ആരോഗ്യം, കാലാവസ്ഥാ വ്യതിയാനം എന്നിവയിൽ ശ്രദ്ധ കേന്ദ്രീകരിച്ച് കൊണ്ട് , മഹാമാരിയിൽ നിന്ന് ആഗോള വീണ്ടെടുക്കലിലേക്കുള്ള മുന്നേറ്റത്തെക്കുറിച്ചുള്ള അഭിപ്രായങ്ങൾ നേതാക്കൾ കൈമാറുമെന്ന് പ്രതീക്ഷിക്കുന്നു.
ഇത് രണ്ടാം തവണയാണ് പ്രധാനമന്ത്രി ജി 7 യോഗത്തിൽ പങ്കെടുക്കുന്നത്. 2019 ൽ ജി 7 ഫ്രഞ്ച് പ്രസിഡൻസി ബിയാരിറ്റ്സ് ഉച്ചകോടിയിലേക്ക് “ജനപ്രീതി പങ്കാളി ” ആയി ഇന്ത്യയെ ക്ഷണിക്കുകയും, പ്രധാനമന്ത്രി ‘കാലാവസ്ഥ, ജൈവവൈവിധ്യവും സമുദ്രങ്ങളും’, ‘ഡിജിറ്റൽ പരിവർത്തനം’ എന്നീ സെഷനുകളിൽ പങ്കെടുക്കുകയും ചെയ്തു.
ഭൗമശാസ്ത്ര മന്ത്രാലയം
തമിഴ്നാട്ടില് വന് നാശംവിതച്ച് 'ഗജ' ചുഴലിക്കാറ്റ് ; കേരളത്തിലും വ്യാപക മഴയ്ക്ക് സാധ്യത
തമിഴ്നാട്ടിലും, പുതുച്ചേരിയിലും വമ്പിച്ച നാശംവിതച്ച് 'ഗജ' ചുഴലിക്കാറ്റ് കര കടന്നു. മണിക്കൂറില് 110 കിലോമീറ്റര് വേഗത്തില് സഞ്ചരിച്ച ചുഴലിക്കാറ്റ് നൂറ് കണക്കിന് കെട്ടിടങ്ങള്ക്ക് നാശമുണ്ടാക്കി. ഒട്ടേറെ മരങ്ങള് കടപുഴകി വീണു. തമിഴ്നാട്ടിലെ നാഗപട്ടണം, കടലൂര്, രാമനാഥപുരം, പുതുച്ചേരിയിലെ കാരയ്ക്കല് തുടങ്ങിയ ജില്ലകളിലാണ് ചുഴലിക്കാറ്റ് വന് നാശം വിതച്ചത്. ഇന്നലെ അര്ദ്ധരാത്രിയോടെയാണ് തമിഴ്നാട്ടിലെ നാഗപട്ടണത്തിനും, വേദാരണ്യത്തിനുമിടയില് 'ഗജ' തീരം കടന്ന് കരയിലേയ്ക്ക് കയറിയത്.
ചുഴലിക്കാറ്റിനെ തുടര്ന്ന് തിരുവാരൂര്, തഞ്ചാവൂര്, പുതുക്കോട്ട ജില്ലകളില് നാശനഷ്ടങ്ങളുണ്ടാവുകയും, ചെന്നൈ അടക്കമുള്ള പ്രദേശങ്ങളില് കനത്ത മഴ പെയ്യുകയും ചെയ്തു.
കേന്ദ്ര കാലാവസ്ഥാ വകുപ്പിന്റെ നിലവിലെ അനുമാനപ്രകാരം 'ഗജ' ചുഴലിക്കാറ്റ് ഒരു തീവ്ര ന്യൂന മര്ദ്ദമായി രൂപം പ്രാപിച്ച് തമിഴ്നാട്ടില് നിന്ന് മദ്ധ്യ കേരളത്തിലൂടെ പടിഞ്ഞാറ് ദിശയില് അറബിക്കടലിലേയ്ക്ക് സഞ്ചരിക്കും. ഇതിന്റെ ഫലമായി തമിഴ്നാടിന്റെ തെക്കന് ജില്ലകളിലും കേരളത്തിലെ മിക്ക ജില്ലകളിലും ഇന്നും ശക്തമായ മഴയ്ക്ക് സാധ്യതയുണ്ട്.
(ശക്തമായ കാറ്റിനെ തുടര്ന്ന് കടല് പ്രക്ഷുബ്ധമാകാന് സാധ്യതയുള്ളതിനാല് മത്സ്യതൊഴിലാളികള് ഈ മാസം 20 വരെ അറബിക്കടലിനും, കേരള തീരത്തും, ലക്ഷദ്വീപ് ഭാഗത്തും, കന്യാകുമാരി ഭാഗത്തും, ഗള്ഫ് ഓഫ് മാന്നാറിലും മത്സ്യബന്ധനത്തിനായി പോകരുതെന്ന് മുന്നറിയിപ്പ് നല്കിയിട്ടുണ്ട്.
ND MRD - 846
പ്രധാനമന്ത്രിയുടെ ഓഫീസ്
പാര്ലമെന്റിന്റെ വര്ഷകാല സമ്മേളനത്തിന് മുന്നോടിയായി പ്രധാനമന്ത്രിയുടെ പ്രസ്താവന
രാജ്യത്തിന്റെ നിരവധി അടിയന്തര പ്രശ്നങ്ങള് പാര്ലമെന്റിന്റെ വര്ഷകാല സമ്മേളനത്തില് വിശദമായി ചര്ച്ച ചെയ്യേണ്ടതുണ്ട്. ചര്ച്ചകള് എത്രത്തോളം ആഴത്തിലുള്ളതാകുന്നോ, മുതിര്ന്നവരും പരിചയ സമ്പന്നരുമായ സഭാംഗങ്ങളുടെ നിര്ദ്ദേശങ്ങള് അത്രയും മെച്ചപ്പെട്ടതാകും. അതിന്റെ ഏറ്റവും പ്രയോജനം രാജ്യത്തിനുമായിരിക്കും. ഗുണമേന്മയുള്ള നിര്ദ്ദേശങ്ങള് ഗവണ്മെന്റിന്റെ തീരുമാനങ്ങള്ക്കും നയങ്ങള്ക്കും നേട്ടമാകും. സുപ്രധാന ജോലികള് ഏറ്റെടുക്കാന് എല്ലാ രാഷ്ട്രീയ കക്ഷികളും സഭകളുടെ സമയം പരമാവധി പ്രയോജനപ്പെടുത്തുമെന്ന് ഞാന് പ്രതീക്ഷിക്കുന്നു. ഏവരുടെയും പൂര്ണ്ണമായ സഹകരണത്തോടെ പാര്ലമെന്റ് നടപടികള് പ്രചോദനകരമായി മാറിയാല് അത് സംസ്ഥാന നിയമസഭകള്ക്കും ഒരു ഉദാഹരണമാകും. എല്ലാ രാഷ്ട്രീയ കക്ഷികളും അത് ചെയ്യുമെന്ന് ഞാന് പ്രതീക്ഷിക്കുന്നു. നിരവധി തവണ ഞാന് എന്റെ പ്രതീക്ഷകളും, അഭിലാഷങ്ങളും വ്യക്തമാക്കുകയും, അതിനായി യത്നിക്കുകയും ചെയ്തിട്ടുണ്ട്. ഇപ്പോഴും ഞാന് ഒരിക്കല് കൂടി നിങ്ങളുടെ മുമ്പോകെ സമര്പ്പിക്കുന്നു. അതിനായി നമുക്ക് വീണ്ടും പ്രയത്നിക്കുകയും അക്ഷീണ ശ്രമങ്ങള് നടത്തുകയും ചെയ്യാം. ഏതെങ്കിലും രാഷ്ട്രീയ കക്ഷിയോ, അംഗമോ ആഗ്രഹിക്കുന്ന ഏത് വിഷയവും അംഗീകരിക്കാന് ഗവണ്മെന്റ് സന്നദ്ധമാണ്. ഈ വര്ഷകാലത്തെ കനത്ത മഴ രാജ്യത്തിന്റെ ചില ഭാഗങ്ങളില് ഗുരുതരമായ വെല്ലുവിളകള് ഉയര്ത്തിയിട്ടുണ്ട്. അതേ സമയം രാജ്യത്തിന്റെ മറ്റ് ചില ഭാഗങ്ങളില് മഴക്കുറവും ഉണ്ടായിട്ടുണ്ട്. ഇത്തരം വിഷയങ്ങള് ചര്ച്ച ചെയ്യുന്നത് പ്രസക്തമാകുന്നുവെന്ന് ഞാന് കരുതുന്നു.
വളരെയധികം നന്ദി !
ND MRD – 596
(Visitor Counter : 67
ഷിപ്പിങ് മന്ത്രാലയം
കപ്പല് പുനചംക്രമണ ബില് നിയമമായി
കപ്പലുകളുടെ പ്രകൃതിസൗഹൃദ പുനഃചംക്രമണത്തിനായി അന്താരാഷ്ട്ര മാനദണ്ഡങ്ങള് നിഷ്ക്കര്ഷിക്കുന്ന 2019 ലെ കപ്പല് പുനചംക്രമണ ബില് നിയമമായി. ബില്ലില് രാഷ്ട്രപതി ഈ മാസം 13 ന് ഒപ്പുവെച്ചു. കപ്പല് പുനചംക്രമണത്തിന് നിശ്ചിത മാനദണ്ഡങ്ങള് നടപ്പിലാക്കാന് വേണ്ടി നിയമപ്രകാരമുള്ളഒരു സംവിധാനം സ്ഥാപിക്കാന് ഈ ബില്വ്യവസ്ഥ ചെയ്യുന്നുണ്ട്.
പുനഃചംക്രമണത്തിന് വിധേയമാക്കുന്നതുംഅല്ലാത്തതുമായ കപ്പലുകളില് അപകടകരമായ പദാര്ത്ഥങ്ങള് ഉപയോഗിക്കുന്നതുംസ്ഥാപിക്കുന്നതുംഈ നിയമം വിലക്കുന്നു. പുതിയ കപ്പലുകള്ക്ക് ഈ നിയമം ഇതിനകം തന്നെ പ്രാബല്യത്തില് വന്നു കഴിഞ്ഞു. പക്ഷേ നിലവിലുള്ള കപ്പലുകള്ക്ക് ഇത് പാലിക്കാന് അഞ്ചു വര്ഷംസമയം അനുവദിച്ചിട്ടുണ്ട്. യുദ്ധക്കപ്പലുകള്ക്കും,വാണിജ്യേതര ആവശ്യങ്ങള്ക്കായി ഗവണ്മെന്റ് ഉപയോഗിക്കുന്ന കപ്പലുകള്ക്കും ഈ നിയമം ബാധകമല്ല.
അംഗീകാരമുള്ള പുനഃചംക്രമണ സൗകര്യകേന്ദ്രങ്ങളില്വെച്ചു മാത്രമേ കപ്പലുകള് പുനഃചംക്രമണംചെയ്യാകൂവെന്ന് ഈ നിയമം നിഷ്കര്ഷിക്കുന്നു. കപ്പലുകളില് നിന്ന് മാലിന്യങ്ങള് നീക്കാനുംകൈകാര്യംചെയ്യാനും പരിസ്ഥിതിസൗഹൃദവുംസുരക്ഷിതവുമായ സംവിധാനം സ്വീകരിക്കാന് കപ്പല് പുനചംക്രമണംചെയ്യുന്നവരെയും ഈ ബില്വ്യവസ്ഥ ചെയ്യുന്നു.
(കപ്പലുകളുടെ പ്രകൃതിസൗഹൃദ പുനഃചംക്രമണത്തിനുള്ള 2009 ലെ ഹോങ്കോംഗ് ഉച്ചകോടിയുടെ ഭാഗമാകാനും ഇന്ത്യ തീരുമാനിച്ചിരുന്നു. ഇത് ഇന്ത്യയുടെ കപ്പല് പുനഃചംക്രമണ മേഖലയുടെ വളര്ച്ചയ്ക്ക് ഏറെ സഹായകമാകും.
AM/ND MRD
പ്രധാനമന്ത്രിയുടെ ഓഫീസ്
ഭായ് തരു സിംഗ് ജിയുടെ 300-ാം ജന്മവാർഷികത്തോടനുബന്ധിച്ച് പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
ഭായ് തരു സിംഗ് ജിയുടെ 300-ാം ജന്മവാർഷികത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു
"അദ്ദേഹത്തിന്റെ 300-ാം ജന്മവാർഷികത്തിന്റെ പ്രത്യേക അവസരത്തിൽ ഞാൻ മഹാ ഭായ് തരു സിംഗ് ജിയെ വണങ്ങുന്നു. അദ്ദേഹത്തിന്റെ പേര് എല്ലായ്പ്പോഴും ധൈര്യത്തിന്റെയും നിർഭയത്വത്തിന്റെയും പര്യായമായിരിക്കും. തന്റെ സംസ്കാരത്തെക്കുറിച്ചും ധാർമ്മികതയെക്കുറിച്ചും എല്ലായ്പ്പോഴും അഭിമാനിച്ചിരുന്ന അദ്ദേഹം ഒരിക്കലും അനീതിക്ക് വഴങ്ങിയില്ല. അദ്ദേഹം ദശലക്ഷക്കണക്കിന് ആളുകളെ പ്രചോദിപ്പിക്കുന്നു" .പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ക്വാഡ് നേതാക്കളുടെ ഉച്ചകോടിയുടെ ഉല്ഘാടനത്തില് പ്രധാനമന്ത്രി നടത്തിയ പരാമര്ശങ്ങളുടെ മലയാളം പരിഭാഷ
ന്യൂഡല്ഹി; 2023 മേയ് 21
ആദരണീയരെ,
പ്രധാനമന്ത്രി അല്ബനീസ്, പ്രധാനമന്ത്രി കിഷിദ, പ്രസിഡന്റ് ബൈഡന്,
എന്റെ സുഹൃത്തുക്കള്ക്കൊപ്പം ഇന്ന് ഈ ക്വാഡ് ഉച്ചകോടിയില് പങ്കെടുക്കുന്നതില് എനിക്ക് സന്തോഷമുണ്ട്. ഇന്ഡോ-പസഫിക്കില് സമാധാനവും സുസ്ഥിരതയും സമൃദ്ധിയും ഉറപ്പാക്കുന്നതിനുള്ള ഒരു പ്രധാന വേദിയായി ക്വാഡ് ഗ്രൂപ്പ് സ്വയം തെളിയിച്ചിട്ടുണ്ട്. ആഗോള വ്യാപാരത്തിന്റെയും നൂതനാശയത്തിന്റെയും വളര്ച്ചയുടെയും എഞ്ചിനാണ് ഇന്ഡോ-പസഫിക് മേഖല എന്നതില് സംശയമില്ല. ഇന്തോ-പസഫിക്കിന്റെ സുരക്ഷയും വിജയവും മേഖലയുടെ മാത്രമല്ല, ലോകത്തിനും പ്രധാനമാണെന്നത് നാം ഏകകണ്ഠമായി സമ്മതിക്കുന്നതാണ്. പങ്കാളിത്ത ജനാധിപത്യ മൂല്യങ്ങളില് അധിഷ്ഠിതമായ ഒരു ക്രിയാത്മക അജണ്ടയോടെ, നാം മുന്നോട്ട് പോകുകയാണ്.
സ്വതന്ത്രവും തുറന്നതും ഉള്ച്ചേര്ക്കുന്നതുമായ ഇന്തോ-പസഫിക് എന്ന നമ്മുടെ കാഴ്ചപ്പാടിന് നമ്മുടെ പങ്കാളിത്ത പരിശ്രമങ്ങളിലൂടെ, നാം പ്രായോഗിക മാനങ്ങള് നല്കുന്നു. കാലാവസ്ഥാ പ്രവര്ത്തനം, ദുരന്ത നിവാരണം, തന്ത്രപരമായ സാങ്കേതികവിദ്യകള്, വിശ്വസനീയമായ വിതരണ ശൃംഖല, ആരോഗ്യ സുരക്ഷ, സമുദ്ര സുരക്ഷ, ഭീകരവാദത്തിനെതിരായ പോരാട്ടം തുടങ്ങിയ മേഖലകളില് നമ്മുടെ സഹകരണം നല്ല നിലയില് വളരുകയാണ്. നിരവധി രാജ്യങ്ങളും ഗ്രൂപ്പുകളും അവരുടെ ഇന്തോ-പസഫിക് തന്ത്രവും കാഴ്ചപ്പാടും പ്രഖ്യാപിക്കുന്നു. ഇന്നത്തെ നമ്മുടെ യോഗം ഈ പ്രദേശത്തെ മുഴുവന് ഉള്ച്ചേര്ക്കുന്നതും ജനകേന്ദ്രീകൃതവുമായ വികസനവുമായി ബന്ധപ്പെട്ട വിഷയങ്ങള് ചര്ച്ച ചെയ്യാനുള്ള അവസരം ലഭ്യമാക്കും.
ആഗോള നന്മ, മനുഷ്യ ക്ഷേമം, സമാധാനം, സമൃദ്ധി എന്നിവയ്ക്കായി ക്വാഡ് തുടര്ന്നും പ്രവര്ത്തിക്കുമെന്ന് ഞാന് വിശ്വസിക്കുന്നു. ഈ ഉച്ചകോടിയുടെ വിജയകരമായ ആദ്ധ്യക്ഷത്തിന് പ്രധാനമന്ത്രി അല്ബാനീസിനെ ഞാന് പ്രശംസിക്കുകയും അഭിനന്ദിക്കുകയും ചെയ്യുന്നു. 2024-ല് ക്വാഡ് നേതാക്കളുടെ ഉച്ചകോടി ഇന്ത്യയില് സംഘടിപ്പിക്കാന് ഞങ്ങള്ക്ക് സന്തോഷമുണ്ട്.
ND
(
പ്രധാനമന്ത്രിയുടെ ഓഫീസ്
ആഭ്യന്തര മന്ത്രാലയത്തിന്റെ വൃക്ഷത്തൈ നടീൽ കാമ്പയിൻ പരിസ്ഥിതിയുടെയും പ്രകൃതിയുടെയും സംരക്ഷണത്തിൽ ഏവർക്കും പ്രചോദനമാകും: പ്രധാനമന്ത്രി
ആഭ്യന്തര മന്ത്രാലയത്തിന്റെ 'ഓൾ ഇന്ത്യ ട്രീ പ്ലാന്റേഷൻ കാമ്പെയ്നിന്' കീഴിൽ 40 ദശലക്ഷം തൈകൾ നട്ടുപിടിപ്പിച്ചതായി കേന്ദ്ര ആഭ്യന്തര മന്ത്രി ശ്രീ അമിത് ഷാ എക്സ് പോസ്റ്റിൽ അറിയിച്ചു. ഈ പ്രചാരണം പരിസ്ഥിതി സംരക്ഷണത്തിലെ പ്രധാന സംഭാവനയാക്കിയതിന് എല്ലാ കേന്ദ്ര സായുധ സേന വിഭാഗങ്ങളേയും ശ്രീ ഷാ അഭിനന്ദിച്ചു.
ശ്രീ ഷായുടെ എക്സ് പോസ്റ്റിന് മറുപടിയായി പ്രധാനമന്ത്രി പറഞ്ഞു;
“शानदार उपलब्धि! पर्यावरण और प्रकृति के संरक्षण की दिशा में गृह मंत्रालय का यह वृक्षारोपण अभियान हर किसी को प्रेरित करने वाला है।”
NS
(
പ്രധാനമന്ത്രിയുടെ ഓഫീസ്
ഇറ്റാവയിൽ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചനം രേഖപ്പെടുത്തി
ഉത്തർപ്രദേശിലെ ഇറ്റാവയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി
ശ്രീ നരേന്ദ്ര മോദി അനുശോചിച്ചു. മരണമടഞ്ഞവരുടെ ഉറ്റ ബന്ധുക്കളെയും സുഹൃത്തുക്കളെയും അദ്ദേഹം അനുശോചനം അറിയിച്ചു .പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നു അദ്ദേഹം പ്രത്യാശ പ്രകടിപ്പിച്ചു.
പ്രധാനമന്ത്രിയുടെ ഓഫീസ്
രാജ്യസഭാ ഉപാദ്ധ്യക്ഷനായി തിരഞ്ഞെടുക്കപ്പെട്ട ശ്രീ. ഹരിവംശ് നാരായണ് സിംഗിനെ പ്രധാനമന്ത്രി അഭിനന്ദിച്ചു
രാജ്യസഭാ ഉപാദ്ധ്യക്ഷ തിരഞ്ഞെടുപ്പില് വിജയിച്ച എന്.ഡി.എ. സ്ഥാനാര്ത്ഥി ജനതാദള് വിലെ ശ്രീ. ഹരിവംശ് നാരായണ് സിംഗിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു.
തിരഞ്ഞെടുപ്പ് കഴിഞ്ഞ ഉടന് രാജ്യസഭയില് സംസാരിക്കവെ, സഭാ നേതാവായ ശ്രീ. അരുണ് ജയ്റ്റ്ലി രോഗവിമുക്തനായി തിരിച്ചെത്തിയതിലുള്ള സന്തോഷവും പ്രധാനമന്ത്രി പ്രകടിപ്പിച്ചു.
ക്വിറ്റ് ഇന്ത്യാ പ്രസ്ഥാനത്തിന്റെ വാര്ഷികം ഇന്നാണെന്ന് പറഞ്ഞ പ്രധാനമന്ത്രി, 1857 ലെ സ്വാതന്ത്ര്യ സമരം മുതല് സ്വാതന്ത്ര്യ പ്രക്ഷോഭവുമായി ബന്ധപ്പെട്ട ഒരു സ്ഥലമായ ബലിയയില് നിന്നാണ് ശ്രീ. ഹരിവംശ്ജി വന്നിട്ടുള്ളതെന്ന് ചൂണ്ടിക്കാട്ടി. ലോക്നായക് ജയപ്രകാശ് നാരായണില് നിന്ന് ശ്രീ. ഹരിവംശ്ജി പ്രചോദനം ഉള്ക്കൊണ്ടിട്ടുണ്ടെന്നും അദ്ദേഹം പറഞ്ഞു. മുന് പ്രധാനമന്ത്രി ചന്ദ്രശേഖറുമൊത്തും ശ്രീ. ഹരിവംശ്ജി പ്രവര്ത്തിട്ടുണ്ടെന്നും പ്രധാനമന്ത്രി അനുസ്മരിച്ചു.
ചന്ദ്രശേഖര്ജിയുമൊത്ത് അടുത്ത് പ്രവര്ത്തിച്ച ആളെന്ന നിലയ്ക്ക് അദ്ദേഹം രാജി വയ്ക്കുമെന്നത് ഹരിവംശ്ജിക്ക് മുന്കൂട്ടി അറിയാമായിരുന്നു. എന്നിരുന്നാലും സ്വന്തം പത്രത്തിന് പോലും അദ്ദേഹം ഈ വാര്ത്ത നല്കിയില്ലെന്ന് പ്രധാനമന്ത്രി പറഞ്ഞു. പൊതു സേവനത്തോടും, ധാര്മ്മികതയോടുമുള്ള അദ്ദേഹത്തിന്റെ പ്രതിബദ്ധതയാണ് ഇത് സൂചിപ്പിക്കുന്നതെന്ന് അദ്ദേഹം പറഞ്ഞു.
വളരെയധികം വായിച്ചിട്ടുള്ള ഹരിവംശ്ജി ഒട്ടേറെ രചനകളും നിര്വ്വഹിച്ചിട്ടുണ്ടെന്ന് പ്രധാനമന്ത്രി പറഞ്ഞു. വര്ഷങ്ങളായി അദ്ദേഹം സമൂഹത്തെ സേവിച്ച് വരികയാണെന്നും അദ്ദേഹം ചൂണ്ടിക്കാട്ടി.
രാജ്യസഭാ ഉപാദ്ധ്യക്ഷ സ്ഥാനത്തേയ്ക്ക് മത്സരിച്ച ശ്രീ. ബി.കെ. ഹരിപ്രസാദിനെയും പ്രധാനമന്ത്രി അഭിനന്ദിച്ചു. തിരഞ്ഞെടുപ്പ് സുഗമമായി നടത്തിയതിന് പ്രധാനമന്ത്രി സഭാധ്യക്ഷനെയും, എല്ലാ അംഗങ്ങളെയും നന്ദി അറിയിച്ചു.
ND MRD - 643
ഘന വ്യവസായ മന്ത്രാലയം
FAME പദ്ധതിക്ക് കീഴിൽ 670 പുതിയ വൈദ്യുത ബസ്സുകൾക്കും 241 ചാർജിങ് കേന്ദ്രങ്ങൾക്കും അനുമതി
FAME ഇന്ത്യ പദ്ധതിയുടെ രണ്ടാം ഘട്ടത്തിനു കീഴിൽ 670 വൈദ്യുത ബസുകൾക്കും 241 ചാർജിങ് കേന്ദ്രങ്ങൾക്കും കേന്ദ്രസർക്കാർ അനുമതി നൽകി. വൈദ്യുത ബസുകൾ മഹാരാഷ്ട്ര, ഗോവ, ഗുജറാത്ത് ചണ്ഡിഗഡ് എന്നിവിടങ്ങളിലും, ചാർജിങ് കേന്ദ്രങ്ങൾ മധ്യപ്രദേശ്, തമിഴ്നാട്, കേരളം, ഗുജറാത്ത്, പോർട്ബ്ളെയർ എന്നിവിടങ്ങളിലുമാണ് അനുവദിക്കുക
ഖന വ്യവസായ മന്ത്രാലയത്തിന്റെ ചുമതലയുള്ള കേന്ദ്രമന്ത്രി ശ്രീ പ്രകാശ് ജാവദേക്കർ ട്വിറ്ററിലൂടെ അറിയിച്ചതാണ് ഇക്കാര്യം. വാഹനങ്ങളിൽ നിന്നുള്ള മലിനീകരണം ഒഴിവാക്കാനും ഫോസിൽ ഇന്ധനങ്ങൾക്ക് മേലുള്ള ആശ്രയത്വം കുറയ്ക്കാനുമുള്ള ഭരണകൂടത്തിന്റെ പ്രതിജ്ഞാബദ്ധത ആണ് ഈ തീരുമാനം തെളിയിക്കുന്നതെന്ന് കേന്ദ്ര മന്ത്രി ചൂണ്ടിക്കാട്ടി
2015 ഏപ്രിൽ മുതലാണ് 'ഫാസ്റ്റർ അഡോപ്ഷൻ ആൻഡ് മാനുഫാക്ചറിങ് ഓഫ് ഹൈബ്രിഡ് ആൻഡ് ഇലക്ട്രിക് വെഹിക്കിൾസ് ഇൻ ഇന്ത്യ' - FAME ഇന്ത്യ പദ്ധതി കേന്ദ്ര ഖന വ്യവസായ മന്ത്രാലയം നടപ്പാക്കിവരുന്നത്.
പദ്ധതിയുടെ രണ്ടാം ഘട്ടം 2019 ഏപ്രിൽ ഒന്നുമുതൽ മൂന്നുവർഷത്തേക്കാണ് നടപ്പാക്കുന്നത്. പതിനായിരം കോടി ധനസഹായത്തോടെ നടപ്പാക്കുന്ന ഈ ഘട്ടത്തിൽ പൊതു ഗതാഗത രംഗത്തെ വൈദ്യുത വൽക്കരണത്തിന് പ്രത്യേക പ്രാധാന്യം നൽകുന്നു
7000 വൈദ്യുത ബസ്സുകൾ, അഞ്ചുലക്ഷത്തോളം വൈദ്യുത മുച്ചക്ര വാഹനങ്ങൾ, 55,000 വൈദ്യുത കാറുകൾ, പത്തുലക്ഷത്തോളം ഇരുചക്ര വൈദ്യുത വാഹനങ്ങൾ തുടങ്ങിയവയ്ക്ക് സബ്സിഡി കളിലൂടെ പിന്തുണ നൽകാനും ഈ ഘട്ടത്തിൽ ലക്ഷ്യമിടുന്നു.
പ്രധാനമന്ത്രിയുടെ ഓഫീസ്
പ്രധാന തുറമുഖങ്ങൾ പുതിയ റെക്കോർഡുകൾ സൃഷ്ടിച്ചതിന് പ്രധാനമന്ത്രിയുടെ അഭിനന്ദനം
കേന്ദ്ര തുറമുഖ, ഷിപ്പിംഗ്, ജലപാത മന്ത്രാലയത്തിന് കീഴിലുള്ള പ്രധാന തുറമുഖങ്ങൾ 2022-23 സാമ്പത്തിക വർഷത്തിലെ ചരക്ക് കൈകാര്യം ചെയ്യൽ ലക്ഷ്യങ്ങൾ മറികടന്ന് 10.4% വാർഷിക വളർച്ചയോടെ പുതിയ റെക്കോർഡുകൾ സൃഷ്ടിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
795 Mദശലക്ഷം മെട്രിക് ടൺ ചരക്ക് കൈകാര്യം ചെയ്തത് രാജ്യത്തിന്റെ പ്രധാന തുറമുഖങ്ങളുടെ ചരിത്ര നേട്ടത്തെ അടയാളപ്പെടുത്തുന്നു.
മേൽപ്പറഞ്ഞ നേട്ടത്തെക്കുറിച്ചുള്ള കേന്ദ്ര തുറമുഖ, ഷിപ്പിംഗ്, ജലപാത മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"അത്ഭുതകരം ."
Wonderful. https://t.co/OGFunsuWo0
— Narendra Modi  April 4, 2023
പ്രത്യേക സേവനങ്ങളും ഫീച്ചറുകളും
കൊച്ചിയിൽ നടന്ന അന്താരാഷ്ട്ര യോഗാ ദിന പരിപാടിയിൽ കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗ് നേതൃത്വം നൽകി
കൊച്ചി: ജൂൺ 21, 2022
അന്താരാഷ്ട്ര യോഗ ദിനാചരണത്തോടനുബന്ധിച്ച് ഫോർട്ട് കൊച്ചി പരേഡ് ഗ്രൗണ്ടിൽ കേന്ദ്ര ഉപരിതല ഗതാഗത, ഹൈവേ, വ്യോമയാന സഹമന്ത്രി ജനറൽ  ഡോ. വി. കെ. സിംഗിന്റെ നേതൃത്വത്തിൽ പൊതു യോഗ പ്രദർശനം നടത്തി. കോളേജ് വിദ്യാർത്ഥികൾ ഉൾപ്പെടെ അഞ്ഞൂറോളം പേർ പ്രദർശനത്തിൽ പങ്കാളികളായി. യോഗ പരിശീലകൻ ശ്രീ ജയദേവൻ യോഗ പ്രദർശനം നയിച്ചു. ദിനാഘോഷങ്ങളുടെ ഭാഗമായി പ്രധാനമന്ത്രി ശ്രീ നരേന്ദ്ര മോദിയുടെ മൈസൂരുവിൽ നിന്നുള്ള അഭിസംബോധനയും തത്സമയ സംപ്രേക്ഷണം ചെയ്തു.
നാഷണൽ ഹൈവേ അതോറിറ്റി ഓഫ് ഇന്ത്യയുടെ റീജിയണൽ ഓഫീസ് ആണ് പൊതു യോഗ പ്രദർശനം കൊച്ചിയിൽ സംഘടിപ്പിച്ചത്. പ്രദർശനത്തിന് മുന്നോടിയായി ദിനാഘോഷം കേന്ദ്ര മന്ത്രി ജനറൽ  ഡോ. വി. കെ. സിംഗ് ഉദ്ഘാടനം ചെയ്തു.
യോഗ മനുഷ്യനെ ആന്തരികമായും ശരീരികമായും സൗന്ദര്യമുള്ളവരാക്കുമെന്ന് കേന്ദ്രമന്ത്രി പറഞ്ഞു. ദിവസേന കുറഞ്ഞത് 15 മിനിറ്റ് എങ്കിലും യോഗ ചെയ്യുന്നവർക്ക് പ്രകടമായ മാറ്റം ഉണ്ടാകും. യോഗ രാജ്യത്തിന്റെ സംസ്കാരിക പാരമ്പര്യത്തിന്റെ ഭാഗമാണെന്നും നൂറ്റാണ്ടുകളായി ഈ സംസ്കാരം ഇവിടെ തുടർന്ന് പോകുന്നുവെന്നും കേന്ദ്ര മന്ത്രി പറഞ്ഞു. മൂന്നു ഭാഗങ്ങൾ ആയാണ് യോഗ പ്രവർത്തിക്കുന്നത്. വിവിധ ആസനങ്ങളിലൂടെ യോഗ ശരീരത്തെ ഒരുക്കുന്നു. ഈ ആസനങ്ങൾ ശരീരത്തിന് താളം നൽകുന്നു. പ്രാണായാമം ശീലമാക്കുന്നത് വഴി ആന്തരിക അവയവങ്ങൾക്ക് കൂടുതൽ ഓക്സിജൻ ലഭിക്കുകയും ആന്തരിക പ്രവർത്തനങ്ങൾ കൂടുതൽ സുഗമമാവുകയും ചെയ്യുന്നു. മൂന്നാമത്തെ ഭാഗമാണ് ധ്യാനം. ധ്യാനം ആന്തരിക ഊർജത്തെ കൂടുതൽ പ്രകാശിപ്പിക്കുന്നു. യോഗ ശരീര സൗഖ്യത്തെയും അന്തരിക ഊർജത്തെയും സമാധാനത്തെയും സന്തോഷത്തെയും പ്രധാനം ചെയ്യുമെന്നതിൽസംശയമില്ലെന്നും അദ്ദേഹം പറഞ്ഞു.
മിത് ഘോഷ്, അഡീഷണൽ സെക്രട്ടറി, കേന്ദ്ര ഉപരിതല ഗതാഗത, ഹൈവേ മന്ത്രാലയം; ശ്രീ ജാഫർ മാലിക്, എറണാകുളം ജില്ലാ കളക്ടർ തുടങ്ങിയവർ പങ്കെടുത്തു.
ആസാദി കാ അമൃത് മഹോത്സവത്തിന്റെ ഭാഗമായി കൊച്ചി, തിരുവനനന്തപുരം ഉൾപ്പെടെ രാജ്യത്തിന്റെ 75 നഗരങ്ങളിലാണ് യോഗ ദിനം വിപുലമായി ആഘോഷിച്ചത്."മനുഷ്യത്വത്തിനായി യോഗ" എന്നതാണ് ഈ വർഷത്തെ യോഗ ദിനത്തിന്റെ സന്ദേശം.
പ്രധാനമന്ത്രിയുടെ ഓഫീസ്
ലോകാരോഗ്യ സംഘടനാ  ഡയറക്ടര് ജനറല് ഹിസ് എക്സലന്സി ടെഡ്രോസ് അധനം ഗെബ്രിയേസസും പ്രധാനമന്ത്രി ശ്രീ നരേന്ദ്രമോഡിയും തമ്മില് ടെലിഫോണ് സംഭാഷണം നടത്തി
ലോകാരോഗ്യ സംഘടനാ  ഡയറക്ടര് ജനറല് ഹിസ് എക്സലന്സി ടെഡ്രോസ് അധനം ഗെബ്രിയേസസുമായി പ്രധാനമന്ത്രി ശ്രീ നരേന്ദ്രമോദി ടെലിഫോണിലൂടെ ആശയവിനിമയം നടത്തി.
കോവിഡ് 19 മഹാമാരിയ്ക്കുള്ള ആഗോള പ്രതിരോധം സുഗമമാക്കുന്നതിനായി വഹിച്ച സുപ്രധാനമായ പങ്കിന് ലോകാരോഗ്യസംഘടനയെ പ്രധാനമന്ത്രി ശ്രീ നരേന്ദ്രമോദി അഭിനന്ദിച്ചു.
മറ്റുരോഗങ്ങള്ക്കെതിരായ പോരാട്ടത്തിലെ അവബോധം നഷ്ടപ്പെടരുതെന്ന് ചൂണ്ടിക്കാട്ടിയ അദ്ദേഹം വികസ്വരരാജ്യങ്ങളുടെ ആരോഗ്യസംവിധാനത്തില് ലോകാരോഗ്യസംഘടനയുടെ പിന്തുണയെ പ്രശംസിക്കുകയും ചെയ്തു.
ലോകാരോഗ്യസംഘടനയുടെയൂം ഇന്ത്യയുടെയും ആരോഗ്യ അധികാരികളുമായി നിരന്തരമുള്ള അടുത്ത സഹകരണത്തില് ഡയറക്ടര് ജനറല് ഊന്നല് നല്കുകയും ആയുഷ്മാന് ഭാരത് പോലുള്ള ഇന്ത്യയുടെ ആഭ്യന്തര മുന്കൈകളേയും ക്ഷയത്തിനെതിരായ ഇന്ത്യയുടെ സംഘടിതപ്രവര്ത്തനത്തേയും പ്രത്യേകിച്ചും അഭിനന്ദിക്കുകയും ചെയ്തു. ആഗോള ആരോഗ്യപ്രശ്നത്തില് ഇന്ത്യയ്ക്ക് സുപ്രധാനമായ പങ്കുവഹിക്കാനുണ്ടെന്നും അദ്ദേഹം പറഞ്ഞു.
കോവിഡ്-19 മഹാമാരിയെ നേരിടുന്നതിനായി ഇപ്പോള് നടന്നുകൊണ്ടിരിക്കുന്ന ആഗോള സഹകരണത്തെക്കുറിച്ചും പ്രധാനമന്ത്രിയും ഡയറക്ടര് ജനറലും ചര്ച്ചചെയ്യുകയും ചെയ്തു. ഈ പശ്ചാത്തലത്തില് മാനവ കുലത്തിന്റെ ഗുണത്തിനായി പ്രതിരോധകുത്തിവയ്പ്പുകളുടെയും ഫാര്മസ്യൂട്ടിക്കല്സിന്റെയും പ്രധാന നിര്മ്മാതാക്കള് എന്ന നിലയിലുള്ള ഇന്ത്യയുടെ കാര്യശേഷികള് ഫലപ്രദമായി പ്രയോജനപ്പെടുത്തതിനുള്ള പ്രധാനമന്ത്രി മോദിയുടെ അസന്നിഗ്ധമായ പ്രതിജ്ഞാബന്ധതയെ ഡയറക്ടര് ജനറല് ശക്തമായി പ്രശംസിച്ചു
പ്രധാനമന്ത്രിയുടെ ഓഫീസ്
അഹമ്മദാബാദിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
അഹമ്മദാബാദിൽ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രാദേശിക അധികാരികൾ ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ടെന്ന് ശ്രീ മോദി പറഞ്ഞു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"അഹമ്മദാബാദിലെ നിർമ്മാണത്തിലിരിക്കുന്ന കെട്ടിടത്തിലുണ്ടായ അപകടം ദുഃഖകരമാണ്. ഈ അപകടത്തിൽ കുടുംബാംഗങ്ങളെ നഷ്ടപ്പെട്ടവരെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. പ്രാദേശിക അധികാരികൾ ദുരിതബാധിതർക്ക് സാധ്യമായ എല്ലാ സഹായവും നൽകുന്നു: പ്രധാനമന്ത്രി"
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 24, 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ്, കോവിഡ്-19 ദുരിതാശ്വാസ മെഡിക്കൽ സാമഗ്രികളും ഉപകരണങ്ങളും സ്വീകരിക്കുന്നു. ഇവ ഉടനടി സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും എത്തിച്ചു നല്കുന്നതിന് വേണ്ട നടപടികളും കൈകൊണ്ട് വരുന്നു.
2021 ഏപ്രിൽ 27 മുതൽ 2021 മെയ് 23 വരെ, 17,755 ഓക്സിജൻ കോൺസെൻട്രേറ്ററുകൾ; 15,961 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 12,913 വെന്റിലേറ്ററുകൾ/ബൈ പിഎപി; ഏകദേശം 6.9L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 22/23 ന് ഒന്റാറിയോ , യൂകെ, ഓസ്ട്രേലിയ, മലേഷ്യ, യൂഎസ്ഐഎസ്പിഎഫ്, ബുദ്ധിസ്റ് സംഘ് , എസ് ആൻഡ് ജെ ചാരിറ്റബിൾ ട്രസ്റ്റ്  എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്ററുകൾ - 1,125
വെന്റിലേറ്ററുകൾ/BiPAP/CPAP – 1,397
കയ്യുറകൾ, വൈറൽ ട്രാൻസ്പോർട് മീഡിയ ട്യൂബുകൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
RRTN
(Visitor Counter : 114
പ്രധാനമന്ത്രിയുടെ ഓഫീസ്
പാർലമെന്റ് എങ്ങനെയാണ് 'ജനാധിപത്യത്തിന്റെ സിംഫണി' സൃഷ്ടിച്ചതെന്ന് ലോക്സഭാ സ്പീക്കറുടെ ലേഖനം എടുത്തുകാണിക്കുന്നു: പ്രധാനമന്ത്രി
പാർലമെന്റിന്റെയും ജനാധിപത്യത്തിന്റെയും പ്രാധാന്യത്തെ എടുത്തുകാണിക്കുന്ന ലോക്സഭാ സ്പീക്കർ ശ്രീ ഓം ബിർളയുടെ ലേഖനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ഒരു എക്സ് പോസ്റ്റിൽ, പ്രധാനമന്ത്രിയുടെ ഓഫീസ് പറഞ്ഞു;
“ലോക്സഭാ സ്പീക്കർ ശ്രീ ഓം ബിർള ജിയുടെ ഉൾക്കാഴ്ചയുള്ള ലേഖനം. ഭരണഘടനാ മൂല്യങ്ങൾ, ദേശീയ താൽപ്പര്യം, പൊതുനന്മ എന്നിവയ്ക്ക് വേണ്ടി നിലകൊള്ളുന്നതിനൊപ്പം എല്ലാ അഭിപ്രായങ്ങളെയും തുല്യ ബഹുമാനത്തോടെ സ്വീകരിച്ചുകൊണ്ട് പാർലമെന്റ് ഒരു "ജനാധിപത്യത്തിന്റെ സിംഫണി" സൃഷ്ടിച്ചതെങ്ങനെയെന്ന് അദ്ദേഹം എടുത്തുകാണിക്കുന്നു."